b'\n_START_ARTICLE_\nBorut Pe\xc4\x8dar\n_START_SECTION_\nOtro\xc5\xa1tvo\n_START_PARAGRAPH_\nRodil se je v Petrov\xc4\x8dah pri Celju, dru\xc5\xbeina pa se je kmalu preselila v \xc5\xa0kocjan na Dolenjsko, kjer so \xc5\xbeiveli ob izbruhu druge svetovne vojne. O\xc4\x8de je bil u\xc4\x8ditelj, zaradi \xc4\x8desar je bil ve\xc4\x8dkrat slu\xc5\xbebeno preme\xc5\xa1\xc4\x8den. Leta druge svetovne vojne je Pe\xc4\x8dar opisal v knjigi \xc4\x8cas brez pravljic._NEWLINE_Po vojni je obiskoval gimnazijo v Ljubljani, ki jo je kon\xc4\x8dal v Beogradu, kamor se je preselila cela dru\xc5\xbeina, ko je bil o\xc4\x8de zopet slu\xc5\xbebeno preme\xc5\xa1\xc4\x8den._NEWLINE_\xc5\xbde v gimnaziji je naredil razstavo karikatur profesorjev in do\xc5\xbeivel velik uspeh. S tem si je tudi pridobil pozitivno oceno iz latin\xc5\xa1\xc4\x8dine, s katero je imel vedno te\xc5\xbeave.\n_START_SECTION_\n\xc5\xa0tudij\n_START_PARAGRAPH_\nV Beogradu je obiskoval prvi letnik Fakultete za arhitekturo, potem pa je bila dru\xc5\xbeina ponovno preme\xc5\xa1\xc4\x8dena nazaj v Ljubljano. Fakulteto za arhitekturo je kon\xc4\x8dal v Ljubljani.\n_START_SECTION_\nOrodna telovadba\n_START_PARAGRAPH_\n\xc5\xbde v srednji \xc5\xa1oli je postal tudi perspektiven telovadec, postal pa je celo \xc4\x8dlan dr\xc5\xbeavne reprezentance, s katero se je leta 1954 udele\xc5\xbeil svetovnega prvenstva v gimnastiki v Rimu. Z gimnastiko se je prenehal ukvarjati zaradi te\xc5\xbeke po\xc5\xa1kodbe kolena.'